Apr 01,2015
లక్ష్యాన్ని చేరని ప్రత్యక్ష పన్నుల వసూళ్లు
         ముంబయి : గత ఆర్ధిక సంవత్సరం 2014-15లో కేంద్ర ప్రభుత్వం ప్రత్యక్ష పన్నుల వసూళ్ల లక్ష్యాన్ని చేరుకోలేకపోయింది. ఈ ఏడాదిలో రూ.6.30 లక్షల కోట్లు మాత్రమే వసూళ్లయ్యాయని ఐటి శాఖ అధికారి పేర్కొన్నారు. 2014-15లో ఏకంగా రూ.7.36 లక్షల కోట్లు రాబట్టుకోవాలని ప్రభుత్వం ముందుగా అంచనా వేసుకుంది. తర్వాత పెద్ద పురోగతి లేకపోవడంతో దీన్ని రూ.7.05 లక్షల కోట్లకు కుదించింది. సవరించుకున్న అంచనాలను కూడా ప్రభుత్వం చేరలేకపోయిందని ఆ వర్గాలు పేర్కొంటున్నాయి. మార్చి 24 నాటికి కేవలం రూ.6.30 లక్షల కోట్ల ప్రత్యక్ష పన్నులు నమోదయ్యాయి. 2013-14లో రూ.5.83 లక్షల కోట్లు వసూళ్లయ్యాయి.
మీ స్నేహితులకు రికమెండ్ చెయ్యండి